钦定古今图书集成/理学汇编/文学典/第117卷 > 倪钜
## 钦定古今图书集成/理学汇编/文学典/第117卷 > 倪钜

按《列朝诗集》，钜字伟长，常熟人。以句读为童子师，时
时依人远游，足迹几遍天下。万历丁未，客滇南，遇阿
克之乱，间关万里，独身得归，著《滇南纪乱录》。老而益
贫，衣冠蓝缕，彳亍行里中，足不知避坎窞，终不肯屈
下人。今年过余，余止之饭，放箸而叹曰：“此中饱糠核
久矣，今日骤享肉味，殆过分也。”病痢数日而卒。勤苦
好学，所著有《补韵府》《群玉》《广蒙》《求经》、“《鉏堂》《结绳》”、《虫仁》
等书数百卷，以贫故，辄为人取去。